CELEX: 32017R0331
Language: bg
Date: 2017-02-27 00:00:00
Title: Регламент (ЕС) 2017/331 на Съвета от 27 февруари 2017 година за изменение на Регламент (ЕО) № 765/2006 относно ограничителни мерки по отношение на Беларус

28.2.2017   
            
            
               BG
            
            
               Официален вестник на Европейския съюз
            
            
               L 50/9
            
         РЕГЛАМЕНТ (ЕС) 2017/331 НА СЪВЕТА
   от 27 февруари 2017 година
   за изменение на Регламент (ЕО) № 765/2006 относно ограничителни мерки по отношение на Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение 2012/642/ОВППС на Съвета от 15 октомври 2012 г. относно ограничителните мерки срещу Беларус (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               В Регламент (ЕО) № 765/2006 на Съвета (2) се предвижда забрана за износ за лица, образувания или органи на оборудване, което може да бъде използвано за вътрешни репресии в Беларус, както и предоставянето на техническа помощ, брокерски услуги, финансиране или финансова помощ в това отношение.
            
         
               (2)
            
            
               С Регламент (ЕО) № 765/2006 се привеждат в действие мерките, предвидени в Решение 2012/642/ОВППС.
            
         
               (3)
            
            
               С Решение (ОВППС) 2017/350 (3) на Съвета за изменение на Решение 2012/642/ОВППС от забраната за износ се освобождава оборудването за биатлон.
            
         
               (4)
            
            
               Нищо в настоящия регламент не засяга изискванията за лиценз съгласно Регламент (ЕС) № 258/2012 на Европейския парламент и на Съвета (4).
            
         
               (5)
            
            
               Поради това Регламент (ЕО) № 765/2006 следва да бъде съответно изменен.
            
         
               (6)
            
            
               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Регламент (ЕО) № 765/2006 се изменя, както следва:
   
               1)
            
            
               В член 1а се добавя следният параграф:
               „4.   Параграф 1 не се прилага за пушките, както и за патроните и мерниците за тях, посочени в приложение IV, които освен това отговарят на техническите характеристики за оборудване за биатлон, определени от Международния съюз по биатлон (МСБ) в правилниците, приложими за прояви и състезания в тази област, и които са предназначени изключително за използване при прояви и тренировки по биатлон.“;
            
         
               2)
            
            
               В член 1б се добавя следният параграф:
               „4.   Параграф 1 не се прилага за пушките, както и за патроните и мерниците за тях, посочени в приложение IV, които освен това отговарят на техническите характеристики за оборудване за биатлон, определени от МСБ в правилниците, приложими за прояви и състезания в тази област, и които са предназначени изключително за използване при прояви и тренировки по биатлон.“
            
         2.   Текстът в приложението към настоящия регламент се добавя като приложение IV към Регламент (ЕО) № 765/2006.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 февруари 2017 година.
      
         
            За Съвета
         
         
            Председател
         
         K. MIZZI
      
   
   
      (1)  ОВ L 285, 17.10.2012 г., стр. 1.
   
      (2)  Регламент (ЕО) № 765/2006 на Съвета от 18 май 2006 г. относно ограничителни мерки по отношение на Беларус (ОВ L 134, 20.5.2006 г., стр. 1).
   
      (3)  Решение (ОВППС) 2017/350 на Съвета от 27 февруари 2017 г. за изменение на Решение 2012/642/ОВППС относно ограничителните мерки срещу Беларус (ОВ L 50 28.2.2017 г., стр. 81).
   
      (4)  Регламент (ЕС) № 258/2012 на Европейския парламент и на Съвета от 14 март 2012 г. за изпълнение на член 10 от Протокола на Организацията на обединените нации срещу незаконното производство и трафика с огнестрелни оръжия, техните части и компоненти и боеприпаси, допълващ Конвенцията на Организацията на обединените нации срещу транснационалната организирана престъпност („Протокол за огнестрелните оръжия“), и за установяване на разрешения за износа и мерки за вноса и транзита на огнестрелни оръжия, техни части и компоненти и боеприпаси (ОВ L 94, 30.3.2012 г., стр. 1).
   
      ПРИЛОЖЕНИЕ
      
         
            „ПРИЛОЖЕНИЕ IV
            Пушки, патроните и мерници, посочени в членове 1а и 1б, които освен това отговарят на техническите характеристики за оборудване за биатлон, определени в правилниците, приложими за прояви и състезания по биатлон от Международния съюз по биатлон
            Пушки за биатлон:
            
                        ex 9303 30
                     
                     
                        Други пушки и карабини за лов или за спортна стрелба
                     
                  Патрони за пушки за биатлон:
            
                        ex 9306 21
                     
                     
                        Патрони за пушки
                     
                  
                        ex 9306 29
                     
                     
                        Части на патрони за пушки
                     
                  
                        ex 9306 30 90
                     
                     
                        Патрони и техните части за оръжия, различни от пушки, бойни оръжия, револвери и пистолети от позиция № 9302, леки картечници от позиция № 9301
                     
                  Мерници за пушки за биатлон:
            
                        ex 9305 20
                     
                     
                        Части и принадлежности за пушки или карабини от позиция № 9303“